****

คำสั่งสถานีตำรวจภูธรบ้านแฮด

ที่ ๓๓๗ / ๒๕๖๖

เรื่อง มอบหมายให้ปฏิบัติหน้าที่หัวหน้าเจ้าหน้าที่พัสดุ และเจ้าหน้าที่พัสดุ

-----------------------------------------

 ด้วย พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.๒๕๖0 มีผลบังคับใช้ เมื่อ ๒๓ สิงหาคม ๒๕๖0 มาตรา ๓ ให้ยกเลิกบทบัญญัติเกี่ยวกับพัสดุ การจัดซื้อจัดจ้าง หรือการบริหารพัสดุ ในกฎหมาย ระเบียบ ข้อบังคับ ประกาศ ข้อบัญญัติ และข้อกำหนดใดๆ ของหน่วยงานรัฐที่อยู่กายใต้บังคับ แห่งพระราชบัญญัตินี้ เนื่องจากระเบียบกระทรวงการคลังว่าด้วย การจัดซื้อจัดจ้างและการบริหารพัสดุภาครัฐ พ.ศ.๒๕๖๐ รวมทั้งกฎกระทรวง ๗ ฉบับ ได้กำหนดหลักเกณฑ์ วิธีการ และแนวทางปฏิบัติเกี่ยวกับการจัดซื้อ จัดจ้างและการบริหารพัสดุภาครัฐ

 ฉะนั้น เพื่อให้การปฏิบัติงานจัดซื้อจัดจ้าง และการบริหารพัสดุของสถานีตำรวจภูธรบ้านแฮด มีประสิทธิภาพ เกิดความคล่องตัว และเป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.๒๕๖๐ และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖0 จึงขอแต่งตั้งให้ข้าราชการตำรวจที่ดำรงตำแหน่งนั้นๆ ปฏิบัติหน้าที่ดังนี้

 ๑. พันตำรวจตรีอรชุน โพธิ์เหลือง ตำแหน่ง สารวัตรอำนวยการ

 สถานีตำรวจภูธรบ้านแฮด ปฏิบัติหน้าที่เป็น หัวหน้าเจ้าหน้าที่พัสดุ

 ๒. ดาบตำรวจวิโรจน์ สุวรรณทร ตำแหน่ง ผู้บังคับหมู่งานสืบสวน

 สถานีตำรวจภูธรบ้านแฮด ปฏิบัติหน้าที่เป็น เจ้าหน้าที่พัสดุ

 โดยมีหน้าที่ความรับผิดชอบปฏิบัติงานที่เกี่ยวกับการจัดซื้อจัดจ้าง หรือการบริหารพัสดุภาครัฐ และให้ถือปฏิบัติตามพระราชบัญญัติการจัดชื้อจัดจ้างและการบริหารพัสดุภาครัฐ พ.ศ.๒๕๖๐ รวมทั้งกฎกระทรวง ระเบียบ ข้อบังคับ มติคณะรัฐมนตรีในเรื่องนั้น หรือหนังสือสั่งการที่เกี่ยวข้อง

 ทั้งนี้ ตั้งแต่วันที่ ๑ ตุลาคม ๒๕๖๖ เป็นต้นไป

 สั่ง ณ วันที่ ๓๐ กันยายน พ.ศ. ๒๕๖๖

พันตำรวจเอก

 ( ถนอมศักดิ์ โสภา )

 ผู้กำกับสถานีตำรวจภูธรบ้านแฮด